CELEX: 22016D0490
Language: hr
Date: 2015-02-25 00:00:00
Title: Odluka Zajedničkog odbora EGP-a br. 2/2015 od 25. veljače 2015. o izmjeni Priloga I. (Veterinarska i fitosanitarna pitanja) Sporazumu o EGP-u [2016/490]

7.4.2016   
               
               
                  HR
               
               
                  Službeni list Europske unije
               
               
                  L 93/3
               
            ODLUKA ZAJEDNIČKOG ODBORA EGP-a
      br. 2/2015
      od 25. veljače 2015.
      o izmjeni Priloga I. (Veterinarska i fitosanitarna pitanja) Sporazumu o EGP-u [2016/490]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Provedbena uredba Komisije (EU) br. 846/2014 оd 4. kolovoza 2014. o izmjeni Priloga D Direktivi Vijeća 92/65/EEZ u pogledu uvjeta za životinje donatore vrste kopitara (1) treba se uključiti u Sporazum o EGP-u.
               
            
                  (2)
               
               
                  Provedbena odluka Komisije 2014/514/EU оd 31. srpnja 2014. o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće (2) treba se uključiti u Sporazum o EGP-u.
               
            
                  (3)
               
               
                  Ova se Odluka odnosi na zakonodavstvo o živim životinjama osim riba i životinja akvakulture te životinjskim proizvodima kao što su jajne stanice, zameci i sjeme. Zakonodavstvo o tim pitanjima ne primjenjuje se na Island, kako je utvrđeno u poglavlju I. uvodnom dijelu stavku 2. Priloga I. Sporazumu o EGP-u. Ova se Odluka stoga ne primjenjuje na Island.
               
            
                  (4)
               
               
                  Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (5)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje I. Priloga I. Sporazumu o EGP-u mijenja se kako slijedi:
      
                  1.
               
               
                  U dijelu 4.1. točki 9. (Direktiva Vijeća 92/65/EEZ) i dijelu 8.1. točki 15. (Direktiva Vijeća 92/65/EEZ) dodaje se sljedeća alineja:
                  
                              „—
                           
                           
                              
                                 32014 R 0846: Provedbenom uredbom Komisije (EU) br. 846/2014 od 4. kolovoza 2014. (SL L 232, 5.8.2014., str. 5.).”
                           
                        
            
                  2.
               
               
                  Nakon dijela 4.2. točke 98. (Provedbena odluka Komisije 2013/261/EU) umeće se sljedeća točka:
                  
                              „99.
                           
                           
                              
                                 32014 D 0514: Provedbena odluka Komisije 2014/514/EU оd 31. srpnja 2014. o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće (SL L 231, 2.8.2014., str. 11.).
                              Ovaj se akt ne primjenjuje na Island.”
                           
                        
            Članak 2.
      Vjerodostojni su tekstovi Provedbene uredbe (EU) br. 846/2014 i Provedbene odluke 2014/514/EU na norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. veljače 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. veljače 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 232, 5.8.2014., str. 5.
      
      
         (2)  SL L 231, 2.8.2014., str. 11.
      
      
         (*)  Ustavni zahtjevi nisu navedeni.